Morten Slundt er tilbage i topform. Det beviste han lørdag i Gigantium.

Kampen mod Bjerringbro-Silkeborg blev en tæt affære, der endte med en to-målssejr til Aalborg, 27-25. Morten Slundt toppede scoringslisten med 7 scoringer for hjemmeholdet, og beviste dermed at skadespausen er slut for den her gang. Dermed står der to sejre og et nederlag på kontoen for Aalborg i denne sæson, og det rækker lige nu til en femteplads. Næste opgave er onsdag ude mod Nordsjælland.